Diari Oficial de la Generalitat Valenciana


Sumari del DOGV 6116, del 05-10-2009 (2009/11122)

RESOLUCIÓ de 30 de setembre de 2009, del secretari autonòmic d'Ocupació, director general del Servici Valencià d'Ocupació i Formació, per la qual es publica l'increment de crèdit aprovat per resolució del vicepresident segon del Consell, conseller d'Economia, Hisenda i Ocupació, el 31 de juliol de 2009, per a la línia pressupostària T2946000, per la qual s'han de finançar els programes d'Escoles Taller, Cases d'Oficis, Tallers d'Ocupació i Unitats de Promoció i Desenvolupament, durant l'exercici 2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6116

Data del DOGV
:   05-10-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/11759


Data del document
:   30-09-2009

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servici Valencià d'Ocupació i Formació
    * formació professional
    * aturat
    * accés a la professió
    * pràctiques de formació
    * aprenentatge professional
    * suport econòmic
    * ajuda a l'ocupació
    * societat sense fins de lucre
    * administració local
    * institució pública
    * associació
    * ajuda pública

RESOLUCIÓ de 30 de setembre de 2009, del secretari autonòmic d'Ocupació, director general del Servici Valencià d'Ocupació i Formació, per la qual es publica l'increment de crèdit aprovat per resolució del vicepresident segon del Consell, conseller d'Economia, Hisenda i Ocupació, el 31 de juliol de 2009, per a la línia pressupostària T2946000, per la qual s'han de finançar els programes d'Escoles Taller, Cases d'Oficis, Tallers d'Ocupació i Unitats de Promoció i Desenvolupament, durant l'exercici 2009. [2009/11926]  
  
El 29 de gener de 2009 va ser publicada en el Diari Oficial de la Comunitat Valenciana a (DOCV núm. 5943) l'Ordre de 30 de setembre de 2008, de la Conselleria d'Economia, Hisenda i Ocupació, per la qual es regulen i es convoquen els programes d'Escoles Taller, Cases d'Oficis, Tallers d'Ocupació i Unitats de Promoció i Desenvolupament durant l'exercici 2009.  
Per l'Ordre de 27 de febrer de 2009, del mateix òrgan, es va publicar la línia pressupostària i es va determinar el crèdit màxim per a finançar els citats programes.  
Per Resolució de 31 de juliol de 2009, del vicepresident segon del Consell, conseller d'Economia i Hisenda, s'autoritza una generació de crèdit i reajustament de la dotació de determinades línies de subvenció, entre elles la línia de subvenció T2946000 per un import de 3.109.639`69 €.  
En la disposició addicional primera de l'Ordre de convocatòria, anteriorment citada, «s'autoritza el director general del Servici Valencià d'Ocupació i Formació perquè mitjançant Resolució faça públiques les línies pressupostàries i l'import global màxim a càrrec del qual es concediran les subvencions previstes en la present convocatòria, així com les ampliacions d'este regulat en l'article 23.7 de la present ordre».  
En l'esmentat article s'establix que d'acord amb allò disposat en l'article 58.2 del Reglament de la Llei General de Subvencions, si al llarg de l'exercici 2009 es produïren modificacions del crèdit disponible, el SERVEF, prèvia publicació d'estos crèdits en el DOCV, podrà optar per realitzar una nova convocatòria o bé adjudicar-los al finançament d'altres projectes presentats a l'empara d'esta convocatòria i que reunint tots els requisits, inicialment no hagen pogut ser finançats per insuficiència de crèdit per a això. La resolució d'estos nous projectes exigirà l'informe favorable de la Comissió Tècnica ETCOTE, i la proposta de l'òrgan instructor.  
Per tot això, i fent ús de la competència atorgada per l'article 47.11 del Text Refós de la Llei d'Hisenda Pública, la Llei 5/1983, de 30 de desembre, de Consell, modificada por Llei 12/2007, de 20 de març; i el Decret 129/2007, de 27 de juliol, del Consell, pel qual s'aprova el reglament Orgànic i Funcional de la Conselleria d'Economia, Hisenda i Ocupació, resolc:  
Primer  
Incrementar la dotació pressupostària assignada en l'Ordre de 27 de febrer de 2009, de la Conselleria d'Economia, Hisenda i Ocupació, en el seu annex III, apartat dos, per a finançar els programes d'Escoles Taller, Cases d'Ofici, Unitats de Promoció i Desenvolupament i Tallers d'Ocupació, en una quantia de 3.109.639'69 € sobre la dotació anterior, la quantia definitiva de la qual per a l'exercici 2009 serà de 38.177.655'69 €, cosa que implica l'increment assenyalat tot seguit per als exercicis 2010 i 2011, atesa la pluralitat dels projectes:  
Segon  
La totalitat de les ajudes previstes en el paràgraf anterior, per al present exercici, es finançaran a càrrec del capítol 4 de l'estat de gastos del pressupost del SERVEF per al 2009, subprograma pressupostari 322.52, Formació per a l'Ocupació i línia de subvenció T2946000, «Escoles Taller, Cases d'Oficis, Unitats de Promoció i Desenrotllament i Tallers d'Ocupació».  
El pagament de les anualitats dels anys 2010 i 2011, queda subordinat a l'existència de crèdit adequat i suficient en els pressupostos de la Generalitat per a estos exercicis.  
Tercer  
D'acord amb allò previst en l'article 23.7 de l'Ordre de 30 de desembre de 2008, de la Conselleria d'Economia, Hisenda i Ocupació, per la qual es regulen i es convoquen els programes d'Escoles Taller, Cases d'Oficis, Tallers d'Ocupació i Unitats de Promoció i Desenrotllament durant l'exercici 2009, (DOCV núm. 5943 de 29/1/09), les ajudes que s'han de concedir a càrrec de l'increment de crèdits, es destinaran al finançament d'altres projectes presentats a l'empara de l'esmentada Ordre de convocatòria que reunint tots els requisits, inicialment no hagen pogut ser finançats per insuficiència de crèdit per a això. La resolució d'estos nous projectes exigirà l'informe favorable de la Comissió Tècnica ETCOTE, i la proposta de l'òrgan instructor.  
Quart  
El règim de pagaments i justificacions de les ajudes es realitzaran en el termes establits en l'esmentada Ordre de 30 de desembre de 2008 i en les corresponents resolucions aprovatòries de concessió d'ajudes.  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Conteciosa Administrativa, o potestativament, recurs de reposició davant este mateix òrgan en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la legislació vigent.  
En cas que les entitats interessades foren administracions públiques, podran interposar recurs contenciós administratiu davant idèntic òrgan jurisdiccional, d'acord amb allò establit en els articles 10, 44 i 46.6 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de l'esmentada Llei, en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 30 de setembre de 2009.- El secretari autonòmic d'Ocupació i director general del SERVEF: Luis Lobón Martín.